Pinsil
Oleh: Warra Fang
Si Utuh Haruan ini orangnya tamasuk dikanal orang jua sebagai raja akal makali, raja pander, pokoknya samua raja ada wan sidin. Gawian sidin batukang kayu, insinyur kada ba’izasah. Kanapakah hari itu si Utuh Haruan ini lagi batukangan maulah rumah urang, sahabis makan pupuluran wadai apam, pina sibuk bacacari, hulingnang-hulingang sidin. Jadi jar ampun rumah, “Apa Tuh nang dicari?”
Jar Utuh Haruan, “Pinsil ulun hilang nah?”
Tagulagai sudah pati alat kayu mangayu kada tadapat jua mancari pinsil. Bah jar si Utuh Haruan kada lain mun kada kakanakan nang ma’ambilnya. Ada kakanakan lewat langsung dihadang Utuh Haruan. Jar Utuh Haruan, “Ikam kalu nang ma’abil pingsil aku?”
Jar kakanak tadi, “Kada cil ay. Nang di talinga pian itu pang apa?”
Takajut si Utuh Haruan sambil manjapai katalinga, sakalinya ada pinsil. Jadi jar Utuh Haruan, “Kkkkkada nangini,… nang tahandap sadikit….!” (manjawabnya sambil kasupanan).
gle_Latn zsm_Latn bjn_Latn bjn_Latn bjn_Latn bjn_Latn bjn_Latn